# Ang Balangkas ng Kakayahan ng mga Manggagawa sa NDIS (NDIS Workforce Capability Framework)

## Isang maikling patnubay para sa mga kalahok at manggagawa ng NDIS

Ang (The NDIS Quality and Safeguards Commission) ay gumawa ng Balangkas ng Kakayahan ng mga Manggagawa sa NDIS (NDIS Workforce Capability Framework).

Ang tukoy nito sa patnubay ay Balangkas.

Ang Komisyon ay gumagawa ng mga kagamitan upang makatulong sa lahat na gamitin ang Balangkas para sa mga trabaho sa NDIS. Ang mga kagamitang ito ay ilalagay sa [Framework website](https://workforcecapability.ndiscommission.gov.au/) kung nakahanda na ang mga ito.

Ang balangkas na ito ay magpapaliwanag sa mga pangunahing bagay na dapat mong malaman tungkol sa NDIS kung ikaw ay isang kalahok o manggagawa.

### Ako ay isang kalahok ng NDIS – paano ko gagamitin ang Balangkas?

Ang Balangkas ay naglalarawan kung ano ang mga maasahan mong magiging suporta sa inyo mula sa mga manggagawa.

Kung ano ang mga dapat gagawin ng mga nagdudulot ng serbisyo at manggagawa, at kung paano sila kumilos at mag-uugali kung nakikipagtrabaho sa iyo, ang inyong pamilya, o ang inyong mga tagapag-alaga.

Ito ay nilinang mula sa inyong sariling pananaw. Ito ay batay sa mga mahahalagang bagay katulad ang inyong mga karapatan, ang mga maaari mong mapagpipilian, at ang kaya mong makontrol tungkol sa inyong suporta at pagkaka-alaga.

Maaari mong gamitin ang Balangkas sa pakikipag-talakayan sa inyong mga manggagawa at tagapagdulot ng serbisyo.

Ito ay makakatulong sa inyong pakikipag-talakayan tungkol sa mga kagustuhan mo sa inyong suporta. Maaari rin itong makatulong sa pagpapahayag ng inyong damdamin, kung ano ang maganda at hindi maganda para sa iyo.

### Ako ay isang manggagawa ng NDIS – paano ko gagamitin ang Balangkas?

Kailangan mong mayroong mga natatanging kakayahan upang makapagtrabaho sa NDIS. Ang kahulugan ng kakayahan ay ang mga pag-uugali, kasanayan at kaalaman sa pagbibigay ng mga mahuhusay na serbisyo at suporta.

Ang mga kakayahang ito ay para sa lahat na nagtatrabaho sa NDIS. Kabilang dito ang mga nagtatrabaho bilang receptionist, hardinero, pansuportang trabahador, o sa pangkalusugan o mga kasamang manggagawa sa kalusugan.

Ang Balangkas ay nagpapaliwanag kung ano ang inaasahan ng mga kalahok kung nakikipagtrabaho ka sa kanila.

Ang Balangkas ay maaaring makakatulong sa mahusay na pagtatrabaho mo ngayon, at sa anumang ibang uri ng mga trabaho sa NDIS sa hinaharap.

Kung may balak kang magtatrabaho sa NDIS, ang Balangkas ay maaaring makatulong sa iyo na malaman kung magiging mahusay kang magtatrabaho doon.

### Ano ang mga gagawin ng mga manggagawa ng NDIS sang-ayon sa Balangkas?

May 5 pangunahing mga bagay na dapat gagawin ng mga manggagawa ng NDIS kapag sila ay nakikipagtrabaho sa mga kalahok:

1. **Magtakda ng isang mahusay na pakikipag-ugnay**

* **makipagtalakay at makipagtrabaho nang mahusay sa kalahok**
* **suportahan ang kalahok upang malaman at magamit ang kanilang mga karapatan**

1. **Alamin kung ano ang gagawin**

* **alamin kung paano makakaapekto ang kanilang mga ugnayan sa kalahok**
* **intindihin kung ano ang makakaya nilang gawin ang kung saan nila kailangan ng tulong**
* **pangalagaan ang kanilang sarili**

1. **Suportahan ang pagkakaroon ng pagpipili at pagkontrol**

* **alamin kung ano ang mahalaga sa kalahok**
* **alamin kung ano ang magandang buhay para sa kanila**
* **suportahan ang kalahok upang makakapagpili sa mga gusto nila**
* **suportahan silang makakagawa sa mga gusto nilang gawin.**

1. **Laging naka-alalay**

* **makipagtulungan sa kalahok na masagot ang kanilang mga pangangailangan**
* **suportahan sila sa pangangalaga ng kanilang sarili at kaligtasan**

1. **Tingnan kung ano ang gumagana at hindi gumagana sa kalahok**

* **tingnan kung gaano nagbibigay ng suporta ang mga ito**
* **suportahan ang kalahok na makapagsalita tungkol sa kung ano ang mga gusto o hindi gusto.**

### Ano pa ang sinasabi ng Balangkas?

Kailangang irespeto at suportahan ng mga manggagawa ang pagkakilanlan ng mga kalahok. Maaaring kinakailangan nila ng karagdagang kaalaman kung ang kalahok ay:

* **nanggaling mula sa Aborihinal at/o taga-Torres Strait Island**
* **hindi nakakapagsalita ng Ingles**
* **isang LGBTIQA+.**

Ang ilang mga manggagawa ay maaari ding mangangailangan ng mga natatanging kakayahan sa pagsuporta, depende sa uri ng mga suporta na kailangan ng kalahok. Halimbawa, upang lumipat ng tirahan o sumunod sa planong pansuporta sa kalusugan o pag-uugali.

Ang Balangkas ay nakakatulong din sa mga namamahala at nagbibigay ng pagsasanay na malaman kung paano nila masuportahan ang pagtatrabaho ng mga manggagawa

### Para sa karagdagang impormasyon:

* **Maaari kang pumunta sa aming website:**

workforcecapability.ndiscommission.gov.au

* **O mag-email sa:**

[workforcecapability@ndiscommission.gov.au](mailto:workforcecapability@ndiscommission.gov.au)

* **O tawagan kami sa:**

1800 035 544